TERVIKTEKST
Muudetud 
14.05.2002 määrusega nr 17,
14.10.2003 määrusega nr 31,
10.01.2006 määrusega nr 3,
09.11.2010 määrusega nr 26.

VIIMSI VALLAVOLIKOGU

MÄÄRUS

13. märts 2001 nr 5

Viimsi valla ühisveevärgi ja -kanalisatsiooniga
liitumise eeskirja ja Viimsi valla
ühisveevärgi ja -kanalisatsiooni kasutamise
eeskirja kinnitamine

Tuginedes ühisveevärgi ja -kanalisatsiooni seaduse (RT I 1999, 25, 363; 2000, 39, 238) § 5 lg 21 ja § 8 lg 4, veeseaduse (RT I 1994, 40, 655;  1996, 13, 241; 1998, 2, 47; 61, 987; 1999, 10, 155; 54, 583; 95, 843) § 13 lg 1 ja kohaliku omavalitsuse korralduse seaduse (RT I 1993, 37, 558; 1999, 82, 755) § 6 lg 1  Viimsi Vallavolikogu

määrab:

1.	Kinnitada Viimsi valla ühisveevärgi ja -kanalisatsiooniga liitumise eeskiri (juurde lisatud).

2.	Kinnitada Viimsi valla ühisveevärgi ja -kanalisatsiooni kasutamise eeskiri (juurde lisatud).

3.	Käesolev määrus jõustub 1. juunil 2001.a.

/allkiri/
Madis Saretok
volikogu esimees

       

VIIMSI VALLA ÜHISVEEVÄRGI JA -KANALISATSIOONIGA
LIITUMISE EESKIRI

§ 1. 	Üldsätted
(1)   Käesolev ühisveevärgi ja -kanalisatsiooniga liitumise eeskiri (edaspidi eeskiri)  reguleerib suhteid ühisveevärgi ja -kanalisatsiooni omaniku või valdaja ning ühisveevärgi ja - kanalisatsiooniga liituvate või liitunud kinnistute omanike või valdajate vahel Viimsi valla  territooriumil. Sademete-, drenaaživee ning muu pinnase- ja pinnavee ärajuhtimise ehitisi ja seadmeid ei loeta ühisveevärgi ja ‑kanalisatsiooni süsteemi kuuluvaiks.
(2) Käesoleva eeskirja sätteid kohaldatakse hoonestusõiguse alusel kasutatava maa ja ehitise kui vallasasja juurde kuuluva maa suhtes kinnistuga võrdsetel alustel.
(3)  Ainult tootmise vajaduseks ette nähtud ühisveevärgile ja -kanalisatsioonile käesoleva eeskirja sätteid ei kohaldata .
(4)  Eeskirjas kasutatakse mõisteid Viimsi Vallavolikogu (edaspidi vallavolikogu) poolt 13. märtsi 2001 määrusega nr 5 kinnitatud Viimsi valla ühisveevärgi ja -kanalisatsiooni kasutamise eeskirjas toodud  tähenduses.

§ 2. 		Ühisveevärgi ja -kanalisatsiooni arendamine
(1) Ühisveevärgi ja -kanalisatsiooni peab välja arendama selliselt, et ühisveevärgi ja ‑kanalisatsiooni arendamise kavaga määratud ühisveevärgi ja -kanalisatsiooniga kaetaval alal oleks võimalik tagada kõigi kinnistute veega varustamine ja heitvee ärajuhtimine vastavuses arendamise kavale.
(2) Ühisveevärgi ja -kanalisatsiooni arendamise eest vastutab selle omanik või valdaja. Vee-ettevõtja peab hoidma raamatupidamises selget vahet liitumistasude eest tehtava arendustegevuse ja muu majandustegevuse vahel.
[Muudetud Viimsi Vallavolikogu 14.05.2002 määrusega nr 17- jõust. 18.05.2002]
(3) Ühisveevärgi ja -kanalisatsiooni rajatiste ehitamine eramaadele ja -teedele toimub ühisveevärgi ja -kanalisatsiooni omaniku või valdaja ja kinnistu omaniku või valdaja vahelisel kokkuleppel või vastavalt kinnisasja sundvõõrandamise seadusele (RT I 1995, 30, 380; 59, 1006).

§ 3. 	Õigus liituda ühisveevärgi ja –kanalisatsiooniga
(1) Ühisveevärgi ja -kanalisatsiooniga kaetud alal asuva kinnistu omanikul või valdajal  on õigus kinnistu veevärgi ja kanalisatsiooni ühendamiseks (edaspidi liitumine).
(2) Ühisveevärgi ja -kanalisatsiooni omanik või valdaja peab lubama ühendada kinnistu veevärki ühisveevärgiga ning kinnistu kanalisatsiooni ühiskanalisatsiooniga ühisveevärgi ja -kanalisatsiooni seaduses ja selle alusel kehtestatud õigusaktides sätestatud tingimuste kohaselt.
(3) 	Kinnistu veevärgi ja kanalisatsiooni liitumine ühisveevärgi ja -kanalisatsiooniga toimub kinnistu veevärgi ja kanalisatsiooni omaniku või valdaja taotlusel tema ja ühisveevärgi ja -kanalisatsiooni omaniku või valdaja vahel sõlmitava ühisveevärgi ja -kanalisatsiooniga liitumise lepingu (edaspidi liitumisleping) alusel.
[Muudetud Viimsi Vallavolikogu 14.05.2002 määrusega nr 17- jõust. 18.05.2002]

§ 4. 	Ühisveevärgi ja -kanalisatsiooni  piiritlemine
(1) Ühisveevärgi ja -kanalisatsiooni ning kinnistu veevärgi ja kanalisatsiooni vahelise piiri määrab liitumispunkt.
(2) Liitumispunkt paigaldatakse kuni kaks meetrit kinnistu piirist väljapoole, kui ühisveevärgi ja -kanalisatsiooni omanik või valdaja ning liituja ei ole kokku leppinud teisiti.
(3) Kui ühisveevärgi ja -kanalisatsiooni omanik või valdaja või kinnistu omanik või valdaja taotleb liitumispunkti ümberehitamist, toimub see taotleja kulul.

§ 5. 	Ühisveevärgi ja -kanalisatsiooniga liitumistaotluse esitamine
(1) Taotlus esitatakse vee-ettevõtjale kelle tegevuspiirkonnas kinnistu paikneb. 
(2) Taotlus peab sisaldama järgmisi andmeid:
1) omaniku nimi ja elu- või asukoha aadress;
2) kinnistu aadress, suurus ning maa sihtotstarve;
3) kavandatava veekasutuse otstarve (olme- või tootmisvajadus);
4) vee keskmine ööpäevatarve ja suurim tunnitarve;
5) ärajuhitava heitvee kogus ja reostusaste (koostis);
6) ettepanekud liitumispunktide asukoha kohta;
7) ettepanekud kinnistu veevärgi ja kanalisatsiooni ühisveevärgi ja ‑kanalisatsiooniga ühendamise tähtaja kohta;
8) teenindus- ja tootmisotstarbelise sisseseade korral andmeid vett kasutavate ja heitvett eraldavate tehnoloogiliste protsesside kohta ning taotlust neist protsessidest heitveega ühiskanalisatsiooni ärajuhitava reostuse kontsentratsiooni ja koguse kohta.
(3) Taotlusele tuleb lisada kinnistu plaan, millel on näidatud kõik olemasolevad ehitised (hooned, rajatised) ja nende ühendused tehnovõrkudega ning kavandatavate hoonete eeldatav paiknemine.
(4) Ühisveevärgi ja -kanalisatsiooni omanikul või valdajal on õigus nõuda lisaks käesoleva paragrahvi lg 2 sätestatule täiendavaid andmeid ja selgitusi, kui need on vajalikud taotluse läbivaatamiseks ja liitumislepingu koostamiseks.
(5) Liitumistaotluse peab esitama ka ühisveevärgi ja -kanalisatsiooniga ühendatud kinnistu omanik või valdaja, kes soovib suurendada tarbitava vee või ärajuhitava heitvee hulka määral, mis tingib olemasolevate ühendus- või muude torustike ümberehitamise.

§ 6. 	Liitumise eeltingimused
(1) 	Ühisveevärgi ja -kanalisatsiooni omanik või valdaja vaatab liitumise taotluse läbi 30 päeva jooksul ning väljastab taotlejale ühisveevärgi ja -kanalisatsiooniga liitumise eeltingimused (edaspidi liitumise eeltingimused).
(2) 	Liitumise eeltingimustes näidatakse:
1) 	liitumispunktide asukohad;
2) 	lubatavad veevõtu ja heitvee ärajuhtimise kogused ning heitveega ära juhtida lubatavad reoained, nende lubatavad kontsentratsioonid või kogused;
3) 	tehnilised erinõuded;
4) 	nõuded liitumisprojekti koosseisu kohta;
5) 	liitumise eeltingimuste kehtivusaeg.
(3) Liitumise eeltingimuste kehtivusaja möödumisel on liitujal õigus nõuda liitumistingimuste kehtivusaja pikendamist.

§ 7.		Taotluse rahuldamata jätmine
(1) 	Taotlust ei rahuldata, kui liituda soovija:
1) 	veevajadust ei ole võimalik ühisveevärgist rahuldada selle nõuetekohast toimimist kahjustamata;
2) 	tahab juhtida ühiskanalisatsiooni heitvett, milles ohtlike ainete sisaldus ei vasta nõuetele;
3) 	heitvee kogust ei ole võimalik juhtida ühiskanalisatsiooni seda kahjustamata.
(2) 	Käesoleva paragrahvi lg 1 sätestatud alustel võib taotluse jätta osaliselt rahuldamata. 
(3) Taotluse täielikust või osalisest rahuldamata jätmisest teatatakse taotlejale kirjalikult, näidates ära taotluse rahuldamata jätmise põhjused ja osalise rahuldamise ulatuse.

§ 8.	 Liitumisprojekt
(1) 	Kinnistu veevärgi ja kanalisatsiooni ühisveevärgi ja -kanalisatsiooniga liitumise ehitusprojekti (edaspidi liitumisprojekt) koostamine, sisendustorustiku ning kinnistu veevärgi ja -kanalisatsiooni ehitamine ja kasutusele võtmine toimub planeerimis- ja ehitusseaduse, Viimsi valla  ehitusmääruse ning Viimsi valla ühisveevärgi ja -kanalisatsiooni kasutamise eeskirja kohaselt. Liitumisprojekt koostatakse vastavalt liitumise eeltingimustele.
(2) Liituja ning ühisveevärgi ja -kanalisatsiooni omaniku või valdaja kokkuleppel võib liituja samaaegselt liitumisprojektiga tellida ka liitumiseks vajaliku ühisveevärgi ja -kanalisatsiooni ehitusprojekti, mis koostatakse vastavalt ühisveevärgi ja -kanalisatsiooni omanikule või valdajale väljastatud projekteerimistingimustele. 

§ 9.	 Liitumislepingu sõlmimine
 (1) 	Ühisveevärgi ja -kanalisatsiooni omanik või valdaja koostab talle esitatud taotluse, liitumise eeltingimuste ja liitumisprojekti põhjal liitumislepingu eelnõu.
(2) Liitumisleping sõlmitakse 30 päeva jooksul kinnistu liitumisprojekti esitamist ühisveevärgi ja -kanalisatsiooni omanikule või valdajale kooskõlastamiseks, kui ei ole kokku lepitud teisiti. Liitumisprojekt esitatakse kolmes eksemplaris, millest üks tagastatakse kooskõlastatult pärast lepingu sõlmimist liitujale. 
(3) 	Liitumislepingus määratakse kindlaks liitumistingimused, liitumistasu suurus, selle tasumise kord, liitumise tähtaeg.
(4) 	Kui liitumisprojekt ei vasta käesoleva eeskirja paragrahv 8 lg 1 nõuetele, jäetakse see kooskõlastamata ja tagastatakse liitujale koos puuduste äranäitamisega. Liitumisleping sõlmitakse 30 päeva jooksul peale nõuetekohase liitumisprojekti esitamist.

§ 10.  Liitumistasu
(1) 	Ühisveevärgi ja -kanalisatsiooniga liitumise eest maksab liituja ühisveevärgi ja ‑kanalisatsiooni omanikule või valdajale ühisveevärgi ja -kanalisatsiooniga liitumise tasu (edaspidi liitumistasu).
(2)  Veevarustuse ja heitvee ärajuhtimise teenuste kasutamise lõpetamisel liitumistasu ei tagastata.
(3) 	Liitumistasu maksab ka ühisveevärgi ja -kanalisatsiooniga liitunud kinnistu omanik või valdaja, kui ta soovib kasutada täiendavaid veevarustuse või heitvee ärajuhtimise teenuseid ulatuses, millega kaasneb ühisveevärgi ja -kanalisatsiooni laiendamine või ümberehitamine. 
(4) 	Ühisveevärgi ja -kanalisatsiooniga liitunud kinnistu omandiõiguse üleminekul ei tule uuel omanikul tasuda liitumistasu, kui liitumistingimuste muutmisega ei kaasne tingimata ühisveevärgi ja -kanalisatsiooni laiendamine ega ümberehitamine.
(5) Ühisveevärgi  ja -kanalisatsiooni omanike või valdajate vaheline liitumistasude arvestamine ja tasumine toimub nendevahelise lepingu alusel, mis lähtuvalt ühisveevärgi ja -kanalisatsiooni paiknevusest on koostatud kooskõlas Viimsi vallavalitsuse (edaspidi vallavalitsuse) ja vee-ettevõtjate või vallavalitsuse ja vastava kohaliku omavalitsuse vaheliste lepingutega.

§ 11. 	Liitumistasu kasutamine
Liitumistasuga tagatakse ühisveevärgi ja -kanalisatsiooni arendus, ühisveevärgi ja kanalisatsiooni ehitiste ja seadmete vastavus nõuetele, keskkonnakaitse tingimuste täitmine ja põhjendatud tulukus, kusjuures tulukus ei tohi ületada kümmet protsenti. 
[Muudetud Viimsi Vallavolikogu 14.05.2002 määrusega nr 17- jõust. 18.05.2002]

§ 12.   Liitumistasu arvutamise alused.
[Muudetud Viimsi Vallavolikogu 10.01.2006 määrusega nr 3- jõust. 15.01.2006]

(1) Liitumistasu  arvestamise aluseks on Viimsi valla ühisveevärgi ja -kanalisatsiooni arendamise kavas ette nähtud ühisveevärgi ja -kanalisatsiooni eeldatavad rajamis-, arendus- ning ehitiste ja seadmete nõuetele vastavuse tagamiseks ning kinnistu veevärgi või kanalisatsiooni ühendamiseks tehtavad kulud, mille peab kandma vee-ettevõtja.

(2) Liitumistasu arvutamine kinnistu liitumisel ühisveevärgi ja -kanalisatsiooniga toimub alljärgneva algoritmi kohaselt:

1.	Liitumistasu suurus Viimsi poolsaarel kuni 3000 m² kinnistul asuva ühepereelamu samaaegsel liitumisel ühisveevärgi ja -kanalisatsiooniga on 9586,75 eurot.
Suurema kui 3000 m² kinnistu liitumisel ühisveevärgi ja -kanalisatsiooniga tasutakse iga kinnistu 3000 m² ületava ruutmeetri eest 1,60 eurot/m2 kohta.
          [Muudetud Viimsi Vallavolikogu 09.11.2010 määrusega nr 26- jõust. 1.01.2011]
2.	Liitumistasu suurus Viimsi poolsaarel mitme eluruumiga hoone (paarismaja, ridaelamu, korterelamud, tehnoloogilist vett mittekasutavad äripinnad) samaaegsel liitumisel ühisveevärgi ja -kanalisatsiooniga on 63,91 eurot hoone iga brutoruutmeetri kohta.
[Muudetud Viimsi Vallavolikogu 09.11.2010 määrusega nr 26- jõust. 1.01.2011]
3.	Mitme korteriga hoone (paarismaja, ridaelamu, korterelamu, tehnoloogilist vett mittekasutavad ärihooned) liitumistasu ei või olla suurem, kui hoone korterite arvu ja § 12 lg 2 punktis 1 märgitud liitumistasu korrutis. 

(3) Kinnistud, mis ei ole seni liitunud ühisveevärgi ja -kanalisatsiooniga ja millele on ehitusluba väljastatud peale 01.01.2006. a toimub liitumine nii ühisveevärgi kui ka ühiskanalisatsiooniga korraga, üksikute teenustega eraldi liitumine ei ole lubatud.

(4) Kinnistute, mis ei ole seni liitunud ühisveevärgi ja -kanalisatsiooniga ja millele on ehitusluba väljastatud enne 01.01.2006. a, liitumisel kas ainult ühiskanalisatsiooni või -veevärgiga lähtutakse liitumistasu arvutamisel käesoleva eeskirja §12 lõike 2 alusel arvutatud liitumistasudest, mida vähendatakse iga liitumise kohta 20% võrra. Ühisveevärgi või -kanalisatsiooniga täiendaval liitumisel arvestatakse liitumistasu käesolevas lõikes kirjeldatud algoritmi kohaselt. Kui varasemalt on liitutud vaid kas ühisveevärgiga või -kanalisatsiooniga ja hiljem soovitakse liituda täiendavalt ühiskanalisatsiooni või -veevärgiga, siis liitumistasu arvestamine kahe erineva liitumistasu vahena ei ole lubatud. 

(5) Käesolevas paragrahvis arvutatud liitumistasud kehtivad 2006. aasta liitumislepingu sõlmimise aasta kohta ning rakendatakse alates käesoleva määruse jõustumisest. Liitumisel järgnevatel aastatel korrigeeritakse liitumistasu Eesti Statistikaameti poolt avaldatava eelmise aasta ehitushinna indeksiga.

(6) Kõikidele käesolevas paragrahvis nimetatud tasudele lisandub käibemaks vastavalt kehtivatele õigusaktidele.

(7) Kinnistutele, mis jäävad piirkonda, kus teostatakse Ühtekuuluvusfondi tagastamatu abiga finantseeritavaid ühisveevärgi ja -kanalisatsiooni arendustöid, kompenseeritakse liitumistasu osas, mis on kaetud finantseeritava abirahaga. Viimsi Vallavalitsusel kinnitada 01. maiks 2006. a. käesolevas paragrahvis nimetatud liitumistasude kompenseerimise juhend. 
[Muudetud Viimsi Vallavolikogu 10.01.2006 määrusega nr 3 - jõust. 15.01.2006]

§ 13. 	[Kehtetu Viimsi Vallavolikogu 10.01.2006 määrusega nr 3 - jõust. 15.01.2006].

§ 14. Liitumistasu arvestamise erisused
Ühisveevärgi ja -kanalisatsiooniga kaetaval alal arvestatakse liitumistasu järgmiste erisustega:
1) 	tootmisotstarbeliste ehitistega kinnistu, mille tehnoloogilise- või tuletõrjevee tarve on vastavalt suurem kui 5 või 10 l/sek,  liitumisel lepivad  ühisveevärgi ja -kanalisatsiooni omanik või valdaja ja liituja liitumistasu suuruses kokku eraldi,  lähtudes liitumise kuludest. Seejuures ei või liitumistasu suurus olla väiksem, kui §-s 12 sätestatud korras arvestatav liitumistasu.
[Muudetud Viimsi Vallavolikogu 10.01.2006 määrusega nr 3 - jõust. 15.01.2006]
2) [Kehtetu Viimsi Vallavolikogu 10.01.2006 määrusega nr 3 - jõust. 15.01.2006].
3) Avaliku veevõtupunkti või purskkaevu liitumisel lepivad ühisveevärgi ja                       -kanalisatsiooni omanik või valdaja ja liituja liitumistasu suuruses kokku eraldi, lähtudes liitumise kuludest. 
[Muudetud Viimsi Vallavolikogu 10.01.2006 määrusega nr 3 - jõust. 15.01.2006]

§ 15. 	[Kehtetu Viimsi Vallavolikogu 10.01.2006 määrusega nr 3 - jõust. 15.01.2006].

§ 16.	 [Kehtetu Viimsi Vallavolikogu 10.01.2006 määrusega nr 3 - jõust. 15.01.2006].
	
§ 17.	 [Kehtetu Viimsi Vallavolikogu 10.01.2006 määrusega nr 3 - jõust. 15.01.2006].

§ 18. 	Liitumistasu tasumine
(1) 	Liituja maksab liitumistasu ühisveevärgi ja -kanalisatsiooni omaniku või valdaja ja liituja vahel sõlmitud liitumislepingus ettenähtud tähtaegadel.
(2) 	Kui liituja ja ühisveevärgi ja -kanalisatsiooni omanik või valdaja ei ole kokku leppinud teisiti, siis maksab liituja
1) 	10% liitumistasust 14 päeva jooksul peale liitumislepingu sõlmimist;
2) 	90% liitumistasust liitumislepingu järgsete ehitustööde lõpetamise päevaks, tööde kestvusel üle 30 päeva vastavalt liitumislepinguga määratud maksegraafikule tööde kestvuse jooksul.
(3) 	Maksetähtaegadest mittekinnipidamise korral maksab liituja vastavalt liitumislepingule ühisveevärgi ja -kanalisatsiooni omanikule või valdajale viivist 0,07 % päevas tähtajaks tasumata liitumistasult.
(4) 	Ehitustähtajast mittekinnipidamise korral maksab ühisveevärgi ja -kanalisatsiooni omanik või valdaja liitujale vastavalt liitumislepingule tasutud liitumistasu summalt leppetrahvi 0,07% päevas.

§ 19. 	Lõppsätted
(1) 	Kuni ühisveevärgi ja -kanalisatsiooni arendamise kava kinnitamiseni määrab arendamise alusandmed ühisveevärgi ja -kanalisatsiooni omanik või valdaja olemasolevate kinnitatud plaanide, arenguskeemide ja planeeringute või muu sarnase materjali põhjal, kinnistute alusandmed määrab vallavalitsus.
(2) 	Enne ühisveevärgi ja -kanalisatsiooni seaduse jõustumist sõlmitud liitumislepingud kehtivad niivõrd, kuivõrd need ei ole vastuolus seaduse, käesoleva eeskirja ja muude õigusaktidega. Nimetatud lepingute asendamine käesoleva eeskirja  nõuetele vastavate lepingutega tuleb lõpetada hiljemalt 2002. aasta 31. detsembriks.  
[Muudetud Viimsi Vallavolikogu 14.05.2002 määrusega nr 17- jõust. 18.05.2002]